《社庙观巫师降神》
明代·张璨

灵风吹坛毛发竖，老巫跳踉作神语。
千轮万马空中来，东海神君许行雨。
急酾椒酒祭神兵，黑旗鋋日阴云兴。
鼓声冬冬未彻鸣，纸钱灰湿天瓢倾。
须臾雨歇神归去，神鸦犹噪坛前树。

作者简介：浙江嵊县人，字蕴之。父跛不能行，背负终身。弟病痴，养之至老。从罗颀学，经史一览不忘，为诗文操笔立就。